Решение на Общия съд (шести състав) от 18 юни 2012 г. —
Biofrescos/Комисия
(Дело T-159/09)
„Митнически съюз — Замразени скариди с произход от Индонезия — Невалидни сертификати за произход — Последващо събиране на вносни мита — Молба за опрощаване на вносни мита — Член 220, параграф 2, буква б) и член 239 от Регламент (ЕИО) № 2913/92“
1.                     Собствени ресурси на Европейския съюз — Възстановяване или опрощаване на вносни мита — Член 236 от Регламент № 2913/92 — Обхват — Граници — Прилагане на материалното митническо право — Изключителна компетентност на националните органи (член 236 от Регламент № 2913/92 на Съвета) (вж. точки 10—12)
2.                     Собствени ресурси на Европейския съюз — Възстановяване или опрощаване на вносни мита — Нарушение на член 220, параграф 2 от Митническия кодекс на Общността — Липса (член 220, параграф 2, буква б) от Регламент № 2913/92 на Съвета) (вж. точки 13—22)
3.                     Собствени ресурси на Европейския съюз — Възстановяване или опрощаване на вносни мита — Клауза за справедливост, въведена с член 239 от Митническия кодекс на Общността — Обхват — Правомощие на Комисията за вземане на решение — Ред и условия за упражняване — „Конкретен случай“ — Понятие (член 239 от Регламент № 2913/92 на Съвета) (вж. точки 26—28)
4.                     Актове на институциите — Мотивиране — Задължение — Обхват (член 296 ДФЕС) (вж. точки 37 и 38)
Предмет
Искане за отмяна на Решение C (2009) 72 окончателен на Комисията от 16 януари 2009 година, с което се установява, че е оправдано да се пристъпи към последващо вземане под отчет на вносните мита и че не е обосновано да се пристъпи към опрощаването на тези мита в конкретния случай
Диспозитив
1)
Отхвърля жалбата.
2)
Осъжда Biofrescos — Comércio de Produtos Alimentares, Lda да заплати съдебните разноски.